INTRODUCTIO. 
Stellerum in disputatione egregia ad Rhytinae historiam naturalem spectante de osteo- 
logica ejus ratione perpauca tantum dixisse notum est. Qua de causa cranio animalis me- 
moratu dignissimi accepto, tametsi pluribus ossibus carebat, summa, qua par erat, cura 
structuram ejus in Symbolarum Sirenologkanm fasciculo primo anno 1846 edito (cf. Mém. 
de VAcad. Imp. des Sc. de St. Pélersb. Sc. nat. Tom. V. Zool. p. I) describere conatus sum. 
Quinque annis post Siemaschkous, qui, praeter cranii fragmentum, costas plures, verte- 
bras duas, nec non ulnam et radium sibi comparaverat, in Fauna Rossica sermone patrio 
édita {Русская Фауна, Ч. IL, табл. 90) sceleti Rhytinae figuram parvam idealem, quod ad 
scapulum et mandibulam attinet Manatos, quod ad caudam et digitos Cetacea magis quam 
Sirenia in memoriam revocantem publicavit. — Museum Academicum paulo post commen- 
tarium nostrum , supra laudatum , de Rhytinae historia naturali publici juris factum , pri- 
mum quidem cranium completum animalis adulti cum duobus ossibus occipitalibus et costis 
nonnullis, quarum una in insula Attu erat inventa, cura Vosnessenskii accepit. Postea 
Socieias mercaloria Rosso-Americana praeter costarum magnam copiam ossa duo occipitis, 
mandibulam, vertebram dorsalem et scapulas duas non satis complétas bénévole communi- 
cavit. Nonnullis annis post eadem Societas Academiae sceletum fere integrum, praemiorum 
ab Academia nostra propositorum auxilio comparatum, in Beringii insula inventum, trans- 
misit. Quarum quidem memoratu dignissimarum partium accuratiorem descriptionem huc- 
usque retardavi, quum ante aliquot demum menses Halicores sceletum, ad Rhytinae structu- 
ram osteologicam accuratius eruendam maxime necessarium nactus sim. 
In eruenda Rhytinae osteologica structura ceterum etiam sceletum Manalt, qui dicitur, 
lalirostris, nec non crania sejuncta Halicores et Manati in usum vocavi, ita ut aliorum omnium 
Sireniorum generum adhuc viventium ossa singula invicem cum partibus Rhytinarum com- 
parare mihi contigerit. Praeter nostrum sceletum Rhytinae vero etiam alium Societatis Rosso- 
Americanae assensu accuratius inspicere et Siemaschkoi benevolentia quas sibi cômpara- 
verat Rhytinae reliquias, supra commemoratas, pariter in usum vocare potui. Hinc factum 
est, ut non singuli tantum sceleti qualitates indagare, sed duorum sceletorum et trium cra- 
niorum completorum, sicuti duorum fragmentorum eorum aliarumque sceleti partium se- 
junctarum ope, ossium structurae varietatum et aetatis differentiarum haud paucas in Rhy- 
